
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
10. Specifiskā atbalsta ietvaros pieejamais kopējais attiecināmais finansējums ir 15 047 293 euro, tai skaitā Eiropas Reģionālās attīstības fonda finansējums 12 790 199 euro un nacionālais finansējums (valsts budžeta līdzfinansējums, pašvaldību līdzfinansējums un privātais līdzfinansējums) – ne mazāk kā 2 257 094 euro.
	Iebildums
Lūdzam Kultūras ministrijai virzīt priekšlikumus par finansējuma pārdalēm izskatīšanai un lēmuma pieņemšanai nākošajā Eiropas Savienības fondu tematiskās komitejas 2026. gada sēdē, atbilstoši Eiropas Savienības fondu tematiskās komitejas 2026. gada 6. augusta sēdes protokola Nr. 1 2.§ 2. punktam, kurš nosaka, ka nozaru ministrijām jāiesniedz Finanšu ministrijā papildu informāciju par visiem pieteiktajiem finansējuma pieprasījuma vai pārdaļu priekšlikumiem, vai arī tās saskaņot Sadarbības sanāksmē. Attiecīgi jautājums par noteikumu projekta (26-TA-2147) turpmāku saskaņošanu ir izskatāms pēc Eiropas Savienības fondu tematiskās komitejas lēmuma pieņemšanas par minētajām finansējuma pārdalēm.

 
Piedāvātā redakcija
-
	Elīna Zariņa (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā izstrādātos grozījumus, lūdzam papildināt noteikumu projekta anotāciju ar informāciju, ka finansējuma saņēmējs projekta atbalstāmās darbības jāīsteno atbilstoši drošas finanšu pārvaldības principiem, ievērojot samērīguma principus un veic visas darbības, lai publiskais finansējums tiktu investēts lietderīgi, efektīvi, atbildīgi, rūpīgi un atbilstoši plānotajam mērķim un saskaņā ar normatīvo regulējumu. Iestādes vadītājs ir atbildīgs par iestādes un tās īstenoto projektu finanšu līdzekļu efektīvu un lietderīgu izmantošanu, tai skaitā atbilstību attiecināmības, saimnieciskuma, lietderības un efektivitātes pamatprincipiem, novēršot līdzekļu izšķērdēšanas riska iestāšanos.".

Piedāvātā redakcija
-
	Evita Vamža (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt noteikumu projekta anotāciju ar informāciju vai ņemot vērā izstrādātos grozījumus civiltiesiskā līguma vai vienošanās par projekta īstenošanu būs nepieciešams veikt grozījumus.
Piedāvātā redakcija
-
	Evita Vamža (FM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt alternatīvo risinājumu izvērtējumu, norādot vismaz galvenos apsvērtos variantus un argumentus, kādēļ tie netika atbalstīti. Patreiz anotācijā norādīts, ka alternatīvie risinājumi ir izvērtēti, tomēr faktiski sniegts tikai izvēlētā risinājuma pamatojums. Nav aprakstīti citi izskatītie varianti.
Piedāvātā redakcija
-
	Elīna Zariņa (FM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotācijas sadaļu "Problēmas apraksts" ar detalizētu pamatojumu papildu finansējuma nepieciešamībai 5.1.1.5. pasākumā, norādot finansējuma deficīta apmēru un galvenos izmaksu pieauguma cēloņus.
Patreiz anotācijā teikts, ka Lielās ģildes un Arsenāla projektu pabeigšanai nepieciešams papildu finansējums, taču nav norādīts, kāds ir kopējais finansējuma trūkums, kā tas radies un kāpēc nepieciešami tieši 4,35 milj. euro.
Piedāvātā redakcija
-
	Elīna Zariņa (FM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotāciju ar pamatojumu, skaidrojot, kādi alternatīvi ieguldījumu varianti tika izvērtēti 4.3.2. SAM ietvaros un kādēļ secināts, ka papildu finansējuma saglabāšana šajā mērķī nav lietderīga.
Patreiz par galveno argumentu finansējuma pārdalei minēts, ka 4.3.2. SAM rādītāji tiks pārsniegti, taču nav sniegta analīze, kādas papildu priekšrocības radītu finansējuma saglabāšana 4.3.2. SAM ietvaros, piemēram, papildu projektu atbalstīšana vai rādītāju turpmāka palielināšana.
Vienlaikus lūdzam papildināt anotāciju ar uz šo brīdi aktuālajām/ sasniegtajām rādītāju vērtībā. Papildus lūdzam nodrošināt, lai šīs aktuālās rādītāju vērtības būtu iespējams identificēt arī Kohēzijas politikas fondu vadības informācijas sistēmā (KPVIS).
4.3.2.SAM ietvaros  līdz 2029. gada 31. decembrim sasniedzami šādi Programmas uzraudzības rādītāji:
- iznākuma rādītājs (RCO 77): atbalstīto kultūras un tūrisma objektu skaits – vismaz 11;
- rezultāta rādītājs (RCR 77): atbalstīto kultūras un tūrisma vietu apmeklētāju skaits – vismaz 16 500.
Piedāvātā redakcija
-
	Elīna Zariņa (FM)

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotāciju ar izvērtējumu par ierosināto grozījumu ietekmi uz projektu iesniedzējiem/ finansējuma saņēmējiem, tostarp norādot plānoto kārtību, kādā pēc grozījumu apstiprināšanas Ministru kabinetā tiks informēti finansējuma saņēmēji par grozījumu saturu un to iespējamo ietekmi uz projektiem.
Savukārt, ja ierosinātajiem grozījumiem nav ietekmes uz uzsāktajiem projektiem (16 projektu īstenošana visā Latvijas teritorijā), lūdzam šo informāciju skaidri norādīt anotācijā. Tas nepieciešams, lai apliecinātu, ka grozījumu ietekmes izvērtējums ir veikts un nodrošinātu atbilstošas audita liecības informācijas izsekojamībai.
Piedāvātā redakcija
-
	Elīna Zariņa (FM)

	8.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums
Lūdzam izvērtēt nepieciešamību precizēt anotācijas 2. sadaļu, jo projekta aprakstā identificējamas ekonomiskās un sociālās ietekmes. Vēršam uzmanību, ka anotācijas 1. sadaļā norādīts, ka noteikumu projekts neskar sabiedrības grupas un tautsaimniecības attīstību, lai gan anotācijā kā ieguvumi minēta kultūras pakalpojumu attīstība, tūrisma attīstība, uzņēmējdarbības veicināšana un Rīgas konkurētspējas stiprināšana.
Piedāvātā redakcija
-
	Elīna Zariņa (FM)

	9.
	Anotācija (ex-ante)
8.1.5. uz teritoriju attīstību
	Priekšlikums
Lūdzam izvērtēt un pamatot anotācijas 8.1.5. sadaļā norādīto, ka projekts neskar teritoriju attīstību. Finansējuma pārdale uz Rīgā īstenojamiem kultūras infrastruktūras projektiem pēc būtības rada ietekmi uz teritorijas attīstību un reģionālo investīciju sadalījumu.
Proti, anotācijā norādīts, ka projekts neskar teritoriju attīstību, tomēr vienlaikus gandrīz 4,35 milj. euro tiek novirzīti Lielās ģildes un Arsenāla projektiem Rīgā, pamatojot to ar Rīgas kā nacionāla un starptautiska kultūras centra konkurētspējas stiprināšanu. Pēc sākotnējā vērtējuma - tas pēc būtības ir teritorijas attīstības jautājums.
Piedāvātā redakcija
-
	Elīna Zariņa (FM)

	10.
	Anotācija (ex-ante)
8.1.8. uz iedzīvotāju sociālo situāciju
	Priekšlikums
Lūdzam izvērtēt nepieciešamību precizēt anotācijas 8.1.8. sadaļu, jo anotācijā vairākkārt norādīta pozitīva ietekme uz sociālo iekļaušanu un kultūras pakalpojumu pieejamību dažādām sabiedrības grupām.
Vēršam uzmanību, ka anotācijā uzsvērta sociālā iekļaušana, piekļūstamība personām ar funkcionāliem traucējumiem, kultūras pakalpojumu pieejamība dažādām sabiedrības grupām.
Piedāvātā redakcija
-
	Elīna Zariņa (FM)

	11.
	Anotācija (ex-ante)
8.1.9. uz personu ar invaliditāti vienlīdzīgām iespējām un tiesībām
	Priekšlikums
Lūdzam precizēt anotācijas 8.1.9. sadaļu, jo projekta aprakstā ir identificējama pozitīva ietekme uz personu ar invaliditāti vienlīdzīgām iespējām un kultūras pakalpojumu pieejamību.
Vēršam uzmanību, ka anotācijas risinājuma aprakstā īpaši uzsvērta piekļūstamība cilvēkiem ar funkcionāliem traucējumiem un universālā dizaina principi, taču 8.1.9. sadaļā norādīts, ka ietekmes nav. 
Piedāvātā redakcija
-
	Elīna Zariņa (FM)

	12.
	MK sēdes protokollēmuma projekts
3. Kultūras ministrijai informēt Ministru kabinetu par turpmāko rīcību gadījumā, ja Eiropas Komisija neatbalsta Eiropas Savienības kohēzijas politikas programmas 2021.–2027. gadam grozījumu priekšlikumus, kas saistīti ar 4.3.2. specifiskā atbalsta mērķa "Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās" pieejamā finansējuma apmēra precizēšanu.  
	Priekšlikums
Ministru kabineta sēdes protokollēmuma projekta 3.punkts ir svītrojams, lai nedublētu jau Ministru kabineta noteikumu projekta "Grozījumi Ministru kabineta 2023. gada 12. septembra noteikumos Nr. 530 "Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.5. pasākuma "Unikāla Eiropas mēroga kultūras mantojuma atjaunošana, lai veicinātu to piekļūstamību, attīstot kultūras pakalpojumus" īstenošanas noteikumi"" (26-TA-2181) Ministru kabineta sēdes protokollēmuma projekta 3.punktā noteikto.
 
Piedāvātā redakcija
-
	Jānis Lejietis (FM)

	13.
	Noteikumu konsolidētā versija
10. Specifiskā atbalsta ietvaros pieejamais kopējais attiecināmais finansējums ir 15 047 293 euro, tai skaitā Eiropas Reģionālās attīstības fonda finansējums 12 790 199 euro un nacionālais finansējums (valsts budžeta līdzfinansējums, pašvaldību līdzfinansējums un privātais līdzfinansējums) – ne mazāk kā 2 257 094 euro.
	Priekšlikums
Ņemot vērā, ka ierosinātie noteikumu projekta un Programmas grozījumi Nr.6 skar finansējuma apmēru, aicinām iesniegt Finanšu ministrijā precizētu 4.3.2.SAM rādītāju metodoloģijas aprakstu (rādītāju pasi).
 
Piedāvātā redakcija
-
	Elīna Zariņa (FM)

	14.
	Noteikumu konsolidētā versija
33.6. ievēro, ka ir atbalstāms sociāli atbildīgs un inovatīvs iepirkums un vides prasību integrācija preču un pakalpojumu iepirkumos (zaļais publiskais iepirkums);
	Priekšlikums
Ņemot vērā, ka Publisko iepirkumu likumā tika izslēgts 19. pants “Zaļais publiskais iepirkums” un 09.06.2026. zaudēja spēku Ministru kabineta 20.06.2017. noteikumi Nr. 353 “Prasības zaļajam publiskajam iepirkumam un to piemērošanas kārtība” un vides prasību integrācija iepirkumos turpmāk tiek īstenota ar stratēģisko iepirkumu "Ietekmes uz vidi mazināšana" (atbilstoši IUB publicētajam skaidrojumam), vienlaikus, saskaņā ar Publisko iepirkumu likuma pārejas noteikumu 27. punktu līdz 08.06.2026. (ieskaitot) uzsāktie vai izsludinātie iepirkumi pabeidzami atbilstoši to uzsākšanas vai izsludināšanas laikā spēkā esošajam regulējumam, rosinām izvērtēt vai nepieciešami precizējumi MK noteikumu projekta 33.6.apakšpunktā.
Piedāvātā redakcija
-
	Regīna Vigula (CFLA)

	15.
	Noteikumu konsolidētā versija
33.7. nodrošina interešu konflikta neesību saskaņā ar Eiropas Parlamenta un Padomes 2024. gada 23. septembra Regulas (ES, Euratom)  2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. panta prasībām, kā arī ar parakstu apliecina, ka nepastāv interešu konflikts;
	Priekšlikums
Aicinām izvērtēt noteikumu 33.7. apakšpunktā ietvertās atsauces uz Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādātā redakcija)  61. pantu pamatotību, jo skaidrojam, ka minētais regulējums ir tieši piemērojamas tādiem projektiem, kas saistīti ar Eiropas Savienības fondu atbalsta saņemšanu un vienlaikus kuros atbilstoši specifiskā atbalsta mērķim finansējuma saņēmējs atlases kārtībā Eiropas Savienības fondu projekta dalībniekiem vai gala saņēmējiem sniedz finansiālu atbalstu (t.s. daudzpakāpju projekti).
 
Piedāvātā redakcija
-
	Evita Vamža (FM)

	16.
	Noteikumu konsolidētā versija
38. Šo noteikumu 37.2. un 37.3. apakšpunktā minētās izmaksas kopā nepārsniedz 10 procentus no projekta kopējām attiecināmajām izmaksām.
	Priekšlikums
38.punktā nav noteikts, vai procentuālais ierobežojums aprēķināms no projekta plānotajām vai faktiskajām attiecināmajām izmaksām. Ņemot vērā Revīzijas iestādes konstatējumus par situācijām, kad projekta īstenošanas gaitā rodas ietaupījums vai tiek konstatēti pārkāpumi, kuru rezultātā paredzēta nepamatoti izmaksāto vai neatļauti izmantoto līdzekļu atgūšana, pastāv risks, ka var tikt konstatēts procentuālā ierobežojuma pārsniegums arī gadījumos, kad izdevumi atbilst apstiprinātajam projekta budžetam.
Lūdzam izvērtēt iespēju precizēt procentuālā ierobežojuma piemērošanas nosacījumus, nodrošinot, lai tie būtu viennozīmīgi, saprotami un praksē vienādi piemērojami visām iesaistītajām pusēm, nosakot, ka procentuālais ierobežojums tiek aprēķināts attiecībā pret projekta plānotajām izmaksām.
Piedāvātā redakcija
-
	Regīna Vigula (CFLA)

	17.
	Noteikumu konsolidētā versija
40. Šo noteikumu 37.1. apakšpunktā minētās projekta vadības personāla izmaksu ierobežojumu aprēķina, pie minimālo izmaksu bāzes 34 422 euro gadā pieskaitot 0,64 procentus no projekta tiešajām attiecināmajām izmaksām, neieskaitot tiešās projekta vadības personāla izmaksas, un summu reizinot ar projekta ilgumu gados. Ja projekts ilgst mazāk par gadu vai nepilnus kalendāra gadus, ierobežojums tiek aprēķināts proporcionāli projekta īstenošanas mēnešu skaitam.
	Priekšlikums
Lūdzam izvērtēt iespēju svītrot noteikumu 40.punktu, ņemot vērā, ka 09.06.2025. veikti grozījumi attiecināmo izmaksu noteikšanas vadlīnijās, kurās nav iekļauti nosacījumi par ierobežojumiem projekta vadības personāla izmaksām.
Piedāvātā redakcija
-
	Gundega Fokina (CFLA)

	18.
	Noteikumu konsolidētā versija
52.1. regulas Nr. 651/2014 9. panta 1. punkta "c" apakšpunktā un 4. punktā noteikto publicitātes pasākumu izpildi atbilstoši normatīvajam aktam par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības;
	Priekšlikums
Ņemot vērā to, ka 2025. gada 25. jūlijā ir stājušies spēkā grozījumi Ministru kabineta 2016. gada 21. jūnija noteikumos Nr. 386 "Kārtība, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības", ar kuru tika grozīts iepriekš minēto MK noteikumu nosaukums uz "Kārtība, kādā publicē informāciju par sniegto komercdarbības atbalstu", lūdzam atbilstoši precizēt noteikumu 52.1. apakšpunktu.
 
Piedāvātā redakcija
-
	Anželika Mūrniece (FM)



